ABC-W2 เปิดเทรดวันแรกที่ 0.12 บ. โบรกฯให้มูลค่าเหมาะสมที่ 0.50 บ.
ABC-W2 เปิดเทรดวันแรกที่ 0.12 บาทราคาขึ้นสูงสุด 0.60 บาท และราคาต่ำสุด 0.59 บาท โบรกฯให้มูลค่าเหมาะสมที่ 0.50 บาท
28 ก.ค. 2558

ผู้สื่อข่าวรายงานว่า บริษัท แอสเซท ไบร์ท จำกัด (มหาชน) ผู้ถือหุ้นที่จองซื้อหุ้นเพิ่มทุนABC-W2 เปิดเทรดวันแรกที่ 0.12  บาท ขณะที่เมื่อเวลา 10.01 น.หุ้น ABC อยู่ที่ 0.60 บาท ราคาไม่เปลี่ยนแปลง โดยเปิดตลาดที่ 0.59 บาท ราคาขึ้นสูงสุด 0.60 บาท และราคาต่ำสุด 0.59 บาท
บล.ทิสโก้ ระบุในบทวิเคราะห์ฯประเมินมูลค่าที่เหมาะสมของใบสำคัญแสดงสิทธิที่จะซื้อหุ้นสามัญ บมจ.แอสเซท ไบร์ท(ABC)ใช้ชื่อย่อว่า ABC-W2 คาดว่าจะมี All-in Premium +233.53% จากสถานะที่ Deep Out of The Money ถึง 60%, อายุที่ยาวถึง 5 ปี และความผันผวนของหุ้นที่สูงมาก 144.75% ต่อปี โดยถ้าเทียบกับ ABC-W1 แล้วเรามองว่า ABC-W1 มีความน่าสนใจมากกว่าจาก All-in Premium ที่ต่ำ, ราคาที่มีส่วนลดกว่า 53% และมี Gearing ที่สูงกว่า จากการประเมินมูลค่าที่เหมาะสมด้วยวิธี BSM อ้างอิงราคาปิดหุ้นแม่ที่ 0.60 บาท (27 ก.ค.) จะได้มูลค่าที่เหมาะสมของ ABC-W2 ที่ 0.50 บาท
ABC เคยประกอบธุรกิจผลิตและจำหน่ายถุงเท้าแต่ภายหลังได้เปลี่ยนธุรกิจหลักเป็น 2 ประเภทได้แก่ 1) พัฒนาอสังหาริมทรัพย์โดยซื้ออาคารชุดบ้านนวธารา รีเวอร์ไลฟ์ มูลค่า 29.23 ล้านบาท และโครงการบ้านสาทร – เจ้าพระยา มูลค่า 104.66 ล้านบาท 2) ธุรกิจพาณิชย์อิเล็กทรอนิกส์ โดยมีรูปแบบเป็นห้างสรรพสินค้าออนไลน์ที่สามารถนำแต้มสะสมของบัตรเครดิตต่างๆ มาใช้ซื้อสินค้าได้ และจะได้รับเงินสดจากสถาบันการเงินเป็นรายได้จากการดำเนินงาน
ABC-W2 จำนวนที่ออก 1,756 ล้านหน่วย จัดสรรให้แก่ผู้ซื้อหุ้นเพิ่มทุนในอัตราส่วน 3 : 6 : 2 เพิ่มทุนที่ราคา 0.10 บาท (ขึ้น XW 15 พ.ค. 2015) อัตราใช้สิทธิ 1 : 1  @ 1.5 บาท, อายุ 5 ปี กำหนดใช้สิทธิได้ทุกวันทำการสุดท้ายของเดือน มิ.ย. และ ธ.ค. (โดยใช้สิทธิได้ครั้งแรกคือวันที่ 29 มิ.ย. 2018 และใช้สิทธิได้ครั้งสุดท้ายคือวันที่ 5 มิ.ย. 2020)